Fælles holdning (EF) nr. 49/2003

fastlagt af Rådets den 16. juni 2003

med henblik på vedtagelse af Europa-Parlamentets og Rådets afgørelse nr. .../2003/EF af ... om etablering af et program, der skal øge kvaliteten af de videregående uddannelser og fremme den mellemfolkelige forståelse gennem samarbejde med tredjelande (Erasmus Mundus) (2004-2008)

(2003/C 240 E/01)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 149,

under henvisning til forslag fra Kommissionen(1),

under henvisning til udtalelse fra Det Europæiske Økonomiske og Sociale Udvalg(2),

under henvisning til udtalelse fra Regionsudvalget(3),

efter proceduren i traktatens artikel 251(4), og

ud fra følgende betragtninger:

(1) Det Europæiske Fællesskab bør bidrage til udviklingen af et højt uddannelsesniveau bl.a. gennem samarbejde med tredjelande.

(2) I konklusionerne fra Det Europæiske Råds møde i Lissabon (23.-24. marts 2000) blev det understreget, at hvis Europa skal tage udfordringen fra globaliseringen op, må medlemsstaterne tilpasse deres uddannelses- og erhvervsuddannelsessystemer til de krav, som det videnbaserede samfund stiller.

(3) Det Europæiske Råd i Stockholm (23.-24. marts 2001) erklærede, at arbejdet med opfølgningen af målene for uddannelses- og erhvervsuddannelsessystemerne bør vurderes i et globalt perspektiv. Det Europæiske Råd i Barcelona (15.-16. marts 2002) bekræftede, at åbningen over for resten af verden er et af de tre grundlæggende principper i 2010-arbejdsprogrammet vedrørende uddannelsessystemerne.

(4) De europæiske undervisningsministre anførte på mødet i Bologna (19. juni 1999) i deres fælles erklæring, at det er nødvendigt at sørge for, at de europæiske videregående uddannelsessystemer får en attraktiv profil internationalt set, der harmonerer med Europas vigtigste kulturelle og videnskabelige præstationer.

(5) Endvidere understregede de europæiske ministre med ansvar for videregående uddannelse på mødet i Prag (19. maj 2001) blandt andet, at det er vigtigt at gøre de videregående uddannelser i Europa mere attraktive for studerende fra Europa og fra andre dele af verden.

(6) I sin meddelelse om styrkelse af samarbejdet med tredjelande inden for de videregående uddannelser fremførte Kommissionen, at en øget internationalisering af de videregående uddannelser er nødvendig for at tage udfordringerne fra globaliseringsprocessen op, og den beskrev de generelle målsætninger for en samarbejdsstrategi med tredjelande på dette område og foreslog konkrete foranstaltninger til at nå disse mål.

(7) I Rådets resolution af 14. februar 2002 om fremme af den sproglige mangfoldighed og indlæringen af fremmedsprog inden for rammerne af gennemførelsen af målene for Det Europæiske Sprogår 2001(5) understreges behovet for, at Den Europæiske Union tager hensyn til princippet om sproglig mangfoldighed i sine forbindelser med tredjelande.

(8) Uddannelsesinstitutionerne i Den Europæiske Union sigter mod at øge andelen af internationalt mobile studerende: Det er almindeligt anerkendt, at der i Europa findes et stort potentiale i de europæiske videregående uddannelsesinstitutioners fælles og individuelle styrke, i deres uddannelsesmæssige forskellighed og vide erfaring i netværksarbejde og i samarbejdet med tredjelande, som sætter dem i stand til at tilbyde uddannelser af høj kvalitet, der kun findes i Europa, og som betyder, at fordelene ved den internationale mobilitet kan fordeles mere jævnt inden for Fællesskabet og dets partnerlande.

(9) De videregående uddannelsesinstitutioner i Europa skal fortsat være på forkant med udviklingen. Med henblik herpå bør de fremme deres samarbejde med uddannelsesinstitutioner i tredjelande, der har opnået et udviklingstrin, der kan sammenlignes med de europæiske videregående uddannelsesinstitutioners udviklingstrin.

(10) Formålet med programmet er at bidrage til at forbedre kvaliteten af de videregående uddannelser i Europa og samtidig at påvirke synligheden og opfattelsen af Den Europæiske Union i hele verden og skabe goodwill hos de personer, der har deltaget i programmet.

(11) Styringen af Fællesskabets aktion skal være gennemsigtig, brugervenlig, åben og forståelig.

(12) I forbindelse med fremme af den internationale mobilitet skal Fællesskabet være opmærksom på det fænomen, der går under betegnelsen "hjerneflugt".

(13) Der er behov for at forstærke Fællesskabets bestræbelser på at fremme dialogen og den mellemfolkelige forståelse i verden under hensyntagen til den sociale dimension i videregående uddannelser samt idealerne om demokrati og respekt for menneskerettigheder, herunder ligestilling mellem kvinder og mænd, især fordi mobilitet medfører kendskab til nye kulturelle og samfundsmæssige miljøer og letter forståelsen heraf; det skal i den forbindelse sikres, at ingen gruppe af borgere eller tredjelandsstatsborgere udelukkes eller forfordeles, jf. artikel 21, stk. 1, i Den Europæiske Unions charter om grundlæggende rettigheder.

(14) For at styrke merværdien af Fællesskabets foranstaltning er det nødvendigt at sikre, at der er sammenhæng og komplementaritet mellem de aktioner, der iværksættes inden for rammerne af denne afgørelse, og andre relevante fællesskabspolitikker, -instrumenter og -foranstaltninger, særlig det sjette rammeprogram for forskning fastlagt ved afgørelse nr. 1513/2002/EF(6), og de eksterne samarbejdsprogrammer inden for den videregående uddannelsessektor.

(15) Aftalen om Det Europæiske Økonomiske Samarbejdsområde (EØS-aftalen) indeholder bestemmelser om et udvidet samarbejde på området for uddannelse, erhvervsuddannelse og ungdom mellem Det Europæiske Fællesskab og dets medlemsstater på den ene side og de lande i Den Europæiske Frihandelssammenslutning, der deltager i Det Europæiske Økonomiske Samarbejdsområde (EØS-EFTA-landene), på den anden side. Betingelser og nærmere bestemmelser for ovennævnte landes deltagelse i dette program bør fastlægges i overensstemmelse med de relevante bestemmelser i EØS-aftalen.

(16) Betingelser og nærmere bestemmelser for de associerede central- og østeuropæiske landes deltagelse i dette program bør fastlægges i overensstemmelse med bestemmelserne i Europa-aftalerne, tillægsprotokollerne hertil og de beslutninger, der træffes i de respektive associeringsråd. For så vidt angår Cypern bør deltagelse finansieres ved tillægsbevillinger i overensstemmelse med procedurer, der skal aftales med dette land. Vedrørende Malta og Tyrkiet bør deltagelse finansieres ved tillægsbevillinger i overensstemmelse med traktatens bestemmelser.

(17) Programmet bør overvåges og evalueres jævnligt i samarbejde med Kommissionen og medlemsstaterne for at gøre det muligt at foretage tilpasninger, især i prioriteringen for så vidt angår gennemførelsen af foranstaltningerne, og evalueringen bør omfatte en ekstern og uafhængig evaluering.

(18) Målene med den foreslåede foranstaltning i forbindelse med det europæiske samarbejdes bidrag til uddannelse af høj kvalitet kan ikke i tilstrækkelig grad opfyldes af medlemsstaterne, bl.a. på grund af behovet for multilateralt partnerskab og mobilitet samt udvekslinger af oplysninger mellem Fællesskabet og tredjelande, og kan derfor bedre gennemføres på fællesskabsplan som følge af den tværnationale dimension i Fællesskabets foranstaltninger og aktioner; Fællesskabet kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål.

(19) Der anføres i denne afgørelse et finansielt referencegrundlag som omhandlet i punkt 33 i den interinstitutionelle aftale af 6. maj 1999 mellem Europa-Parlamentet, Rådet og Kommissionen om budgetdisciplin og forbedring af budgetproceduren for hele programmets varighed, uden at dette berører budgetmyndighedens beføjelser i henhold til traktaten(7).

(20) De nødvendige foranstaltninger til gennemførelse af denne afgørelse bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbestemmelser, der tillægges Kommissionen(8) -

TRUFFET FØLGENDE AFGØRELSE:

Artikel 1

Etablering af programmet

1. Ved denne afgørelse etableres der et program, "Erasmus Mundus" (i det følgende benævnt "programmet") der skal øge kvaliteten af de videregående uddannelser i Den Europæiske Union og fremme den mellemfolkelige forståelse gennem samarbejde med tredjelande.

2. Programmet løber fra den 1. januar 2004 til den 31. december 2008.

3. Programmet støtter og supplerer initiativer, der tages af og i medlemsstaterne, og respekterer fuldt ud deres ansvar for uddannelsernes indhold og opbygningen af uddannelses- og erhvervsuddannelsessystemerne samt for deres kulturelle og sproglige mangfoldighed.

Artikel 2

Definitioner

I forbindelse med denne afgørelse forstås ved:

1) "videregående uddannelsesinstitution": enhver institution, der i henhold til national lovgivning og praksis giver mulighed for at opnå kvalifikationer og grader på dette niveau, uanset hvorledes disse institutioner benævnes

2) "tredjelandsstuderende med en akademisk grad": enhver borger fra et tredjeland ud over EØS- og EFTA-landene og de lande, der søger om optagelse i Den Europæiske Union, som allerede har en første akademisk grad, som ikke er bosiddende i en af medlemsstaterne eller i de deltagende lande, jf. artikel 11, som ikke må have udført sin hovedaktivitet (studier, arbejde osv.) i mere end 12 måneder i alt i de seneste 5 år i én af medlemsstaterne eller i de deltagende lande, og som er blevet godkendt til optagelse eller er optaget på en af Erasmus Mundus' masteruddannelser, jf. beskrivelsen i bilaget

3) "tredjelandsakademiker": enhver borger fra et tredjeland ud over EØS- og EFTA-landene og de lande, der søger om optagelse i Det Europæiske Fællesskab, som ikke er bosiddende i en af medlemsstaterne eller i de deltagende lande, jf. artikel 11, som ikke har udført sin hovedaktivitet (studier, arbejde osv.) i mere end 12 måneder i alt i de seneste 5 år i én af medlemsstaterne eller i de deltagende lande, og som er i besiddelse af en ekstraordinær akademisk og/eller faglig erfaring

4) "akademiske eller postgraduate studier": enhver videregående uddannelse, der følger efter en første akademisk grad af mindst tre års varighed og fører til en anden eller højere akademisk grad.

Artikel 3

Programmets mål

1. Programmets overordnede mål er at øge kvaliteten af de videregående uddannelser i Europa ved at fremme samarbejdet med tredjelande med henblik på at forbedre udviklingen af de menneskelige ressourcer i medlemsstaterne og fremme dialogen og forståelsen mellem folkeslag og kulturer.

2. Programmets særlige mål er:

a) at fremme et kvalitetstilbud om videregående uddannelse med en klar europæisk merværdi, der er attraktivt både i Den Europæiske Union og ud over dennes grænser

b) at tilskynde til og sætte højt kvalificerede studerende med en akademisk grad og akademikere fra hele verden i stand til at opnå kvalifikationer og/eller europæiske erfaringer i Den Europæiske Union

c) at udvikle et mere struktureret samarbejde mellem Den Europæiske Union og institutioner fra tredjelande samt øge mobiliteten ud over EU's grænser som led i europæiske studieprogrammer

d) at forbedre adgangen til og styrke profilen og øge synligheden af videregående uddannelse i Den Europæiske Union.

3. I sine bestræbelser på at nå programmets mål følger Kommissionen Fællesskabets generelle politik om lige muligheder for mænd og kvinder. Kommissionen sikrer også, at ingen gruppe af borgere eller tredjelandsstatsborgere udelukkes elles forfordeles.

Artikel 4

Programmets aktioner

1. Programmets mål som anført i artikel 3 søges virkeliggjort ved hjælp af følgende aktioner:

a) Erasmus Mundus Masteruddannelser

b) en studiestipendieordning

c) partnerskaber med videregående uddannelsesinstitutioner fra tredjelande

d) foranstaltninger, der gør Europa til et mere attraktivt uddannelsessted

e) tekniske støtteforanstaltninger.

2. Aktionerne gennemføres ved de procedurer, der er beskrevet i bilaget, og gennem følgende tiltag, der kan kombineres, hvor det er relevant:

a) støtte til udvikling af fælles uddannelsesprogrammer og samarbejdsnetværk, der letter udveksling af erfaring og god praksis

b) udvidet støtte til mobilitet mellem Fællesskabet og tredjelande for personer inden for de videregående uddannelser

c) fremme af sprogfærdigheder og forståelse af andre kulturer

d) støtte til pilotprojekter baseret på tværnationale partnerskaber med henblik på at udvikle nyskabelser og forbedre de videregående uddannelsers kvalitet

e) støtte til udvikling af analysemetoder og opfølgning af tendenser og udvikling i forbindelse med videregående uddannelse i et internationalt perspektiv.

Artikel 5

Adgang til programmet

I henhold til de betingelser og bestemmelser for gennemførelsen, der er anført i bilaget, og under hensyntagen til definitionerne i artikel 2 sigter programmet især mod:

a) videregående uddannelsesinstitutioner

b) studerende, der har opnået en første akademisk grad fra en videregående uddannelsesinstitution

c) akademikere eller fagfolk, der underviser eller forsker

d) personale, der arbejder direkte med videregående uddannelse

e) andre offentlige eller private organer, der beskæftiger sig med videregående uddannelser, som kun kan deltage i aktion 4 og 5 i bilaget.

Artikel 6

Programmets gennemførelse og samarbejdet med m edlemsstaterne

1. Kommissionen:

a) sørger for effektiv gennemførelse af de fællesskabsforanstaltninger, der er omfattet af dette program, i overensstemmelse med bilaget

b) tager hensyn til det bilaterale samarbejde med tredjelande, som medlemsstaterne har indledt

c) konsulterer de relevante sammenslutninger og organisationer på området for videregående uddannelse på europæisk plan og underretter det udvalg, der er omtalt i artikel 8, om deres holdninger

d) søger at opnå synergieffekter og udvikle fælles aktioner med andre fællesskabsprogrammer og foranstaltninger på området for videregående uddannelse og forskning.

2. Medlemsstaterne:

a) træffer de nødvendige foranstaltninger til at sikre den effektive afvikling af programmet på medlemsstatsplan og inddrager alle de berørte parter inden for uddannelse i overensstemmelse med national praksis og bestræber sig i den forbindelse på at vedtage de foranstaltninger, som de finder hensigtsmæssige, til at fjerne retlige og administrative hindringer

b) udpeger egnede strukturer, der skal arbejde tæt sammen med Kommissionen

c) fremmer potentielle synergieffekter med andre fællesskabsprogrammer og eventuelle tilsvarende nationale initiativer, der tages på medlemsstatsplan.

3. Kommissionen sikrer i samarbejde med medlemsstaterne:

a) passende oplysning om, offentlig omtale af og opfølgning af aktioner, der modtager støtte fra dette program

b) formidling af resultaterne af de aktioner, der er gennemført som led i programmet.

Artikel 7

Gennemførelsesforanstaltninger

1. De følgende foranstaltninger, der er nødvendige for gennemførelsen af denne afgørelse, vedtages efter forvaltningsproceduren i artikel 8, stk. 2:

a) den årlige arbejdsplan, herunder de prioriterede områder

b) udvælgelseskriterier og -procedurer, herunder udvælgelseskomitéens sammensætning og forretningsorden samt resultaterne af udvælgelsen til aktion 1 under skyldig hensyntagen til bestemmelserne i bilaget

c) de overordnede retningslinjer for gennemførelsen af programmet

d) det årlige budget, fordelingen af midler på de forskellige aktioner i programmet og vejledende stipendiebeløb

e) ordninger for tilsyn med og evaluering af programmet og for resultatformidling og -overførsel.

2. Forslag til afgørelser, der vedrører resultaterne af udvælgelser undtagen udvælgelser til aktion 1, samt alle andre foranstaltninger, der er nødvendige for gennemførelsen af denne afgørelse, vedtages efter rådgivningsproceduren i artikel 8, stk. 3.

Artikel 8

Udvalg

1. Kommissionen bistås af et udvalg.

2. Når der henvises til dette stykke, anvendes artikel 4 og 7 i afgørelse 1999/468/EF, jf. dennes artikel 8.

Perioden i artikel 4, stk. 3, i afgørelse 1999/468/EF, fastsættes til to måneder.

3. Når der henvises til dette stykke, anvendes artikel 3 og 7 i afgørelse 1999/468/EF, jf. dennes artikel 8.

4. Udvalget vedtager selv sin forretningsorden.

Artikel 9

Finansiering

1. Finansieringsrammen for gennemførelsen af dette program fastsættes for den i artikel 1 omhandlede periode til 180 mio. EUR. For perioden fra 31. december 2006 vil dette beløb blive anset for bekræftet, hvis det for denne fase er i overensstemmelse med de gældende finansielle overslag for den periode, der starter i 2007.

2. De årlige bevillinger godkendes af budgetmyndigheden inden for rammerne af de finansielle overslag.

Artikel 10

Overensstemmelse og komplementaritet

1. Kommissionen sikrer i samarbejde med medlemsstaterne en overordnet overensstemmelse og komplementaritet med andre relevante fællesskabspolitikker, -redskaber og -foranstaltninger, især med det sjette rammeprogram for forskning, og med de eksterne samarbejdsprogrammer inden for videregående uddannelse.

2. Kommissionen underretter jævnligt udvalget om Fællesskabets initiativer på relevante områder, sikrer effektive forbindelser og, hvor det er relevant, fælles foranstaltninger mellem dette program og programmer og foranstaltninger på uddannelsesområdet inden for rammerne af Fællesskabets samarbejde med tredjelande, herunder bilaterale aftaler og kompetente internationale organisationer.

Artikel 11

Deltagelse af EØS- og EFTA-landene samt de lande, der søger om optagelse i Den Europæiske Union

Betingelser og nærmere bestemmelser for deltagelsen i dette program af EØS- og EFTA-landene og de lande, der søger om optagelse i Den Europæiske Union, fastsættes i overensstemmelse med de relevante bestemmelser i de instrumenter, der fastlægger relationerne mellem Det Europæiske Fællesskab og disse lande.

Artikel 12

Tilsyn og evaluering

1. Kommissionen fører løbende tilsyn med dette program i samarbejde med medlemsstaterne. Resultaterne af tilsyns- og evalueringsprocessen anvendes i forbindelse med programmets gennemførelse.

Tilsynet omfatter de rapporter, der er nævnt i stk. 3, og de særlige aktiviteter.

2. Programmet evalueres løbende af Kommissionen under hensyn til de i artikel 3 nævnte målsætninger, indvirkningen af programmet som helhed og komplementariteten mellem indsatsen under dette program og den indsats, der gøres i forbindelse med andre relevante EF-politikker, -redskaber og -foranstaltninger.

3. Kommissionen forelægger for Europa-Parlamentet, Rådet, Det Europæiske Økonomiske og Sociale Udvalg og Regionsudvalget:

a) på tidspunktet for nye medlemsstaters tiltrædelse en rapport om de finansielle konsekvenser for programmet af disse tiltrædelser, der, om nødvendigt, opfølges af forslag om, hvordan de finansielle konsekvenser for programmet af disse tiltrædelser skal løses. Europa-Parlamentet og Rådet træffer beslutning om sådanne forslag så hurtigt som muligt

b) en foreløbig evalueringsrapport om de opnåede resultater og om de kvalitative aspekter af gennemførelsen af programmet senest den 30. juni 2007

c) en meddelelse om fortsættelsen af programmet senest den 31. december 2007

d) en efterfølgende evalueringsrapport senest den 31. december 2009.

Artikel 13

Ikrafttræden

Denne afgørelse træder i kraft på tyvendedagen efter offentliggørelsen i Den Europæiske Unions Tidende.

Udfærdiget i Bruxelles, den ...

På Europa-Parlamentets vegne

Formand

På Rådets vegne

Formand

(1) EFT C 331 E af 31.12.2002, s. 25.

(2) Udtalelse af 26.2.2003 (EUT C 95 af 23.4.2003, s. 35).

(3) Udtalelse af 10.4.2003 (endnu ikke offentliggjort i EUT).

(4) Europa-Parlamentets udtalelse af 8.4.2003 (endnu ikke offentliggjort i EUT), Rådets fælles holdning af 16. juni 2003 og Europa-Parlamentets afgørelse af ... (endnu ikke offentliggjort i EUT).

(5) EFT C 50 af 23.2.2002, s. 1.

(6) Europa-Parlamentets og Rådets afgørelse nr. 1513/2002/EF af 27. juni 2002 om Det Europæiske Fællesskabs sjette rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) (EFT L 232 af 29.8.2002, s. 1).

(7) EFT C 172 af 18.6.1999, s. 1.

(8) EFT L 184 af 17.7.1999, s. 23.

BILAG

FÆLLESSKABETS AKTIONER OG UDVÆLGELSESPROCEDURER

>TABELPOSITION>

AKTION 1: ERASMUS MUNDUS MASTERUDDANNELSER

1. Fællesskabet udvælger europæiske postgraduate uddannelser, som med henblik på dette program betegnes som "Erasmus Mundus Masteruddannelser", jf. afsnittet "Udvælgelsesprocedurer" i anden del af bilaget.

2. I forbindelse med dette program skal Erasmus Mundus Masteruddannelserne:

a) involvere mindst tre videregående uddannelsesinstitutioner fra tre forskellige medlemsstater

b) gennemføre et studieprogram, der indebærer en studieperiode ved mindst to af de tre i litra a) anførte institutioner

c) have automatiske anerkendelsesprocedurer for studieperioder i partnerinstitutioner, der bygger på eller er forenelige med det europæiske meritoverførselssystem

d) føre til tildeling af to eller flere fælles akademiske grader anerkendt eller akkrediteret af medlemsstaterne fra de deltagende institutioner

e) reservere et minimum af studiepladser til og modtage tredjelandsstuderende, der har fået bevilget økonomisk støtte under dette program

f) etablere gennemskuelige adgangsbetingelser under behørig hensyntagen bl.a. til spørgsmål om køn og ligebehandling

g) acceptere at overholde de bestemmelser, der gælder for udvælgelsesproceduren for modtagerne (studerende og akademikere)

h) etablere passende ordninger, der skal lette adgangen for og modtagelsen af tredjelandsstuderende (informationsfaciliteter, ophold osv.)

i) uden at dette anfægter undervisningssproget, sørge for brug af mindst to europæiske sprog, der tales i de medlemsstater, hvor de videregående uddannelsesinstitutioner, der deltager i Erasmus Mundus Masteruddannelsen, er beliggende, og om nødvendigt sørge for de studerendes sproglige forberedelse og bistand.

3. Erasmus Mundus Masteruddannelserne vil blive udvalgt for en femårig periode i henhold til en ukompliceret årlig fornyelsesprocedure på grundlag af en rapportering om de opnåede fremskridt; denne periode kan omfatte et års forberedende aktiviteter, inden den egentlige uddannelse indledes. Der vil blive tilstræbt en ligelig repræsentation af forskellige studieområder i hele programmets løbetid. Fællesskabet kan yde finansiel støtte til Erasmus Mundus Masteruddannelsen, og finansieringen sker i henhold til den årlige fornyelsesprocedure.

AKTION 2: STUDIESTIPENDIER

1. Fællesskabet etablerer en enkelt global ordning for studiestipendier, der skal henvende sig til de bedst kvalificerede tredjelandsstuderende med en akademisk grad og tredjelandsakademikere.

a) Fællesskabet kan yde finansiel støtte til tredjelandsstuderende, der gennem et konkurrencebetonet forløb har fået adgang til Erasmus Mundus Masteruddannelserne.

b) Fællesskabet kan yde finansiel støtte til tredjelandsakademikere, der følger Erasmus Mundus Masteruddannelser med henblik på at udføre undervisnings- og forskningsopgaver og videnskabeligt arbejde på de institutioner, der deltager i Erasmus Mundus Masteruddannelser.

2. Studiestipendierne gøres tilgængelige for tredjelandsstuderende med en akademisk grad og tredjelandsakademikere, jf. artikel 2, uden anden betingelse for deltagelsen end relationer mellem Den Europæiske Union og den studerendes eller akademikerens oprindelsesland.

3. Kommissionen skal træffe foranstaltninger til at sikre, at ingen studerende eller akademiker modtager finansiel støtte til samme formål under mere end ét fællesskabsprogram.

AKTION 3: PARTNERSKABER MED VIDEREGÅENDE UDDANNELSESINSTITUTIONER FRA TREDJELANDE

1. Fællesskabet kan støtte strukturerede forbindelser mellem Erasmus Mundus Masteruddannelserne og videregående uddannelsesinstitutioner i tredjelande. Under hensyntagen til de overordnede kvalitetskriterier bør der også overvejes en varieret geografisk fordeling af de tredjelandsinstitutioner, der deltager i programmet. Partnerskaberne danner rammen for mobiliteten uden for Den Europæiske Union for de studerende og akademikere fra Den Europæiske Union, som deltager i Erasmus Mundus Masteruddannelser.

2. Partnerskaberne skal:

- omfatte en Erasmus Mundus Masteruddannelse og mindst én videregående uddannelsesinstitution fra et tredjeland

- være støttet i perioder på op til tre år

- danne rammen om mobilitet uden for Den Europæiske Union for studerende, der er indskrevet på Erasmus Mundus Masteruddannelser, såvel som for lærerne på disse masteruddannelser; støtteberettigede studerende og akademikere skal være borgere i Den Europæiske Union eller tredjelandsstatsborgere, som har haft lovlig bopæl i Den Europæiske Union i mindst tre år (med andet formål for øje end studier), inden de indleder mobiliteten uden for EU's grænser

- indebære anerkendelse af studieperioderne ved den modtagende (dvs. den ikke-europæiske) institution.

3. Partnerskabsprojektaktiviteterne kan også omfatte:

- undervisningsopgaver ved en partnerinstitution, der støtter udviklingen af projektets læseplan

- udvekslinger af lærere, undervisere, administratorer og andre relevante eksperter

- udvikling og formidling af nye fremgangsmåder inden for de videregående uddannelser, herunder anvendelse af informations- og kommunikationsteknologi, e-learning, åben uddannelse og fjernundervisning

- udvikling af samarbejdsordninger med videregående uddannelsesinstitutioner i tredjelande med henblik på at tilbyde en uddannelse i det pågældende land.

AKTION 4: STYRKELSE AF DEN ATTRAKTIVE PROFIL

1. Gennem denne aktion kan Fællesskabet støtte aktiviteter, der tilsigter at styrke profilen og øge synligheden af uddannelsessektoren i Europa samt lette adgangen hertil. Fællesskabet støtter også supplerende aktiviteter, der bidrager til gennemførelsen af dette programs mål, herunder aktiviteter, der vedrører den internationale dimension af kvalitetssikring, meritanerkendelse, anerkendelse af europæiske kvalifikationer i udlandet og gensidig anerkendelse af kvalifikationer i forholdet til tredjelande, udvikling af læseplaner og mobilitet.

2. Støtteberettigede institutioner omfatter offentlige og private organisationer, der er aktive inden for videregående uddannelse enten nationalt eller internationalt. Aktiviteterne udføres i netværk med deltagelse af mindst tre organisationer fra tre forskellige medlemsstater, og organisationer fra tredjelande kan medvirke. Aktiviteterne (der kan omfatte seminarer, konferencer, workshopper, udvikling af IKT-værktøjer, fremstilling af materiale til offentliggørelse osv.) kan finde sted i medlemsstaterne eller i tredjelande.

3. Fremstødene har til formål at etablere forbindelser mellem videregående uddannelse og forskning og, hvor det er muligt, udnytte potentielle synergieffekter.

4. Gennem denne aktion kan Fællesskabet støtte internationale tematiske netværk, der skal behandle disse emner.

5. Fællesskabet kan i nødvendigt omfang støtte pilotprojekter med tredjelande med henblik på at udvikle yderligere samarbejde inden for de videregående uddannelser med de pågældende lande.

6. Fællesskabet støtter oprettelsen af en sammenslutning af tidligere studerende (fra tredjelande og Europa), der har gennemført Erasmus Mundus Masteruddannelsen.

AKTION 5: TEKNISKE STØTTEFORANSTALTNINGER

Kommissionen kan ved gennemførelsen af programmet benytte eksperter, et forvaltningsorgan og eksisterende kompetente organer i medlemsstaterne og, om nødvendigt, anden form for teknisk bistand, som vil kunne finansieres inden for programmets samlede finansieringsramme.

UDVÆLGELSESPROCEDURER

Udvælgelsesprocedurerne fastlægges i henhold til artikel 7, stk. 1. Følgende bestemmelser bør gælde for disse procedurer:

a) Udvælgelsen af forslag under aktion 1 og 3 foretages af en udvælgelseskomité under ledelse af en formand, som den vælger; udvælgelseskomitéen består af højtstående personligheder fra den akademiske verden og skal være repræsentativ for mangfoldigheden inden for videregående uddannelse i Den Europæiske Union. Udvælgelseskomitéen sikrer, at Erasmus Mundus Masteruddannelser og partnerskaber er af den højeste akademiske kvalitet.

b) Hver enkelt af Erasmus Mundus Masteruddannelserne får tildelt et bestemt antal stipendier under aktion 2. Udvælgelsen af tredjelandsstuderende foretages af de institutioner, der deltager i Erasmus Mundus Masteruddannelser. Udvælgelsesprocedurerne skal indeholde en clearing-mekanisme på europæisk plan for at undgå alvorlige skævheder mellem studieområder, de studerendes og akademikernes hjemsted og modtagelsesmedlemsstaten.

c) Forslag under aktion 4 vil blive udvalgt af Kommissionen.

d) Udvælgelsesprocedurerne indebærer konsultation af de strukturer, der er udpeget i henhold til artikel 6, stk. 2, litra b).

RÅDETS BEGRUNDELSE

I. INDLEDNING

1. Den 19. juli 2002 forelagde Kommissionen Europa-Parlamentet og Rådet et forslag til afgørelse med hjemmel i EF-traktatens artikel 149 om etablering af et program, der skal øge kvaliteten af de videregående uddannelser gennem samarbejde med tredjelande (Erasmus World).

2. Det Europæiske Økonomiske og Sociale Udvalg og Regionsudvalget afgav deres udtalelser den 26. februar 2003 og den 10. april 2003.

3. Europa-Parlamentet afgav udtalelse den 8. april 2003.

4. I lyset af Europa-Parlamentets udtalelse forelagde Kommissionen et ændret forslag til afgørelse den 29. april 2003.

5. Den 16. juni 2003 vedtog Rådet sin fælles holdning i overensstemmelse med EF-traktatens artikel 251, stk. 2.

II. FORMÅLET MED FORSLAGET

Formålet med forslaget er at øge kvaliteten af de videregående uddannelser i Europa ved at udvikle samarbejdet med tredjelande med henblik på at fremme udviklingen af de menneskelige ressourcer og fremme dialogen og forståelsen mellem befolkninger og kulturer.

1. GENERELLE BEMÆRKNINGER

Rådet har i sin fælles holdning principielt godkendt Kommissionens forslag, men har dog foretaget en række ændringer, det anså for ønskelige, og som på mange måder ligner eller er identiske med Parlamentets udtalelse og Kommissionens ændrede forslag.

2. SPECIFIKKE BEMÆRKNINGER

2.1. Rådets ændringer af Kommissionens forslag(1)

2.1.1. Programmets navn

Rådet har tilsluttet sig, at programmet kaldes "Erasmus Mundus".

2.1.2. Finansiering og revisionsklausul (artikel 9)

Under hensyn til behovet for at begrænse budgettet mener Rådet, at programmets mål kan nås med en finansieringsramme på 180 mio. EUR. Da programmet dækker de første to år af de kommende finansielle overslag, er der endvidere indføjet en revisionsklausul i stk. 1.

2.1.3. Programmets gennemførelse og samarbejdet med medlemsstaterne (artikel 6)

Stk. 2, litra a), er nu affattet således, at den effektive afvikling af programmet sættes i relation til fjernelsen af retlige og administrative hindringer. Der er blevet tilføjet et nyt stk. 3 vedrørende bl.a. oplysning om og formidling af resultaterne af aktionerne, som er baseret på artikel 5, stk. 3, i Socrates-programmet.

2.1.4. Gennemførelsesforanstaltninger (artikel 7)

Rådet mener, at resultaterne af de i aktion 1 omhandlede udvælgelsesprocedurer bør vedtages efter forvaltningsproceduren og har tilpasset stk. 1, litra b), og stk. 2 i overensstemmelse hermed.

2.1.5. Sproglige aspekter (betragtning 7 og aktion 1, nr. 2, litra i))

Rådet har søgt at henvise til såvel betydningen af den sproglige mangfoldighed i Unionen som ønsket om, at tredjelandsstuderende kan gøre brug af mindst to EU-sprog.

2.1.6. Udvælgelsesprocedurer (bilag, del 2)

For at skabe større klarhed og konsensus er der i bilaget indføjet en særlig del vedrørende udvælgelsesprocedurer i lighed med dem, der anvendes for aktion 1-4.

2.1.7. Erasmus Mundus Masteruddannelser (bilag, aktion 1)

Det fremgår nu klart af det indledende afsnit, at disse kurser udvælges, men ikke forvaltes på EU-niveau. De benævnes Erasmus Mundus Masteruddannelser på linje med programmets navn.

2.1.8. Studiestipendier (aktion 2)

Denne aktion er nu udformet mere kortfattet uden at miste sit indhold. Rådet mener desuden, at visse overvejelser bør behandles andetsteds, f.eks. spørgsmålet om hjerneflugt (betragtning 12), eller at forskellige studieområder skal være repræsenteret (udvælgelsesprocedurer). Der henvises i forvejen til lige muligheder i artikel 3.

2.1.9. Styrkelse af den attraktive profil (aktion 4)

Rådet har forenklet aktionens struktur, uden at der dermed går noget væsentligt indhold tabt.

2.1.10. Andre spørgsmål

Rådet har desuden foretaget andre tilføjelser, ændringer eller præciseringer i teksten bl.a. vedrørende:

- Henvisningerne til Det Europæiske Råd i Stockholm og Barcelona (betragtning 3)

- Principperne for forvaltning af fællesskabsaktionen (betragtning 11)

- Dialog og forståelse mellem befolkninger og kulturer (betragtning 13)

- Subsidiaritet (artikel 1, stk. 3)

- Programmets mål (artikel 3, stk. 1, og betragtning 9)

- Overensstemmelse og komplementaritet (artikel 10; før artikel 9 og 11).

2.2. Europa-Parlamentets ændringer

2.2.1. Ændringer fra Parlamentet, som Kommissionen har godkendt

Kommissionen vedtog helt, delvis eller i princippet 38 af Parlamentets 65 ændringer.

2.2.2. Ændringer fra Parlamentet, som Rådet har godkendt

Rådet vedtog helt, delvis eller i princippet 33 af de ændringer, Parlamentet havde foreslået og Kommissionen havde vedtaget. Der er tale om følgende ændringer: 1, 4, 5, 9, 10, 11, 14, 17, 18, 20, 21, 23, 24, 26, 28, 31, 32, 34, 36, 37, 38, 39, 41, 43, 46, 47, 48, 49, 50, 51, 53, 69, 70.

2.2.3. Ændringer fra Parlamentet, som Rådet ikke har godkendt

Ud over de ændringer, som hverken Kommissionen eller Rådet har godkendt, forkastede Rådet nedenstående ændringer(2) af følgende årsager:

- Ændring 35

Oplysninger om programmet (artikel 6, stk. 2, litra b))

Rådet mener, at spørgsmål vedrørende oplysninger er tilstrækkeligt dækket af artikel 6, stk. 3, og at det derfor er unødvendigt at tillægge de strukturer, medlemsstaterne har udvalgt, en informationsrolle.

- Ændring 59

Partnerskaber med erhvervsvirksomheder (bilag, aktion 3, nr. 5)

Rådet har forkastet denne ændring om inddragelse af erhvervslivet, som ikke omhandles andetsteds i programmet.

- Ændring 62 og 63 (bilag, aktion 4.2)

Etablering af en internetportal

Rådet har besluttet, at eksemplerne på støtteberettigede aktiviteter (tidligere aktion 4.1 og 4.2) ikke kræver nogen præcisering, bortset fra ganske få generelle henvisninger i aktion 4.2, da de betragtes som vejledende og kan behandles af programudvalget.

- Ændring 66 (bilag, aktion 4.1)

Oversigter og undersøgelser

Rådet finder det ikke nødvendigt at fremme oversigter og undersøgelser inden for rammerne af dette program og har slettet denne henvisning.

III. KONKLUSIONER

Rådet anser sin fælles holdning for at være en afbalanceret tekst, som skaber et godt grundlag for at iværksætte dette program og dermed bidrage til at gøre europæiske videregående uddannelser mere attraktive for studerende og akademikere fra tredjelande og til at fremme samarbejde generelt mellem EU's og tredjelandes højere uddannelsesinstitutioner.

(1) Der henvises i dette afsnit til ordlyden af den fælles holdning.

(2) Der henvises i denne del til det oprindelige forslag.